പ്രതിന് ദീപിന്റെ വസതി തുഷാര് വെള്ളാപ്പള്ളി സന്ദര്ശിച്ചു പത്തനാപുരം: എസ്.എന്.ഡി.പി യോഗം യൂത്ത് മൂവ്മെന്റ് കൊല്ലം ജില്ലാ വൈസ് ചെയര്മാനും പത്തനാപുരം യൂണിയന് യൂത്ത് മൂവ്മെന്റ് കൗണ്സിലറുമായിരിക്കെ അന്തരിച്ച പ്രതിന് ദീപിന്റെ പോപ്പി 25 കടയ്ക്കാമണ്ണിലെ വസതി എസ്.എന്.ഡി.പി യോഗം വൈസ് പ്രസിഡന്റ് തുഷാര് വെള്ളാപ്പള്ളി സന്ദര്ശിച്ചു. യൂത്ത് മൂവ്മെന്റ് കൊല്ലം ജില്ലയുടെ വളര്ന്നു വരുന്ന ഒരു പ്രവര്ത്തകനെയാണ് നഷ്ടമായതെന്നും എല്ലാവര്ക്കും പ്രിയങ്കരനായിരുന്ന കുഞ്ഞനുജന് പ്രതിന് ദീപിന്റെ വേര്പാടില് കുടുംബത്തിന്റെയും മറ്റ് സഹപ്രവര്ത്തകരുടെയും ദുഃഖത്തില് താന് പങ്കുചേരുന്നതായും തുഷാര് പറഞ്ഞു. യോഗം അസി. സെക്രട്ടറി വനജാ വിദ്യാധരന്, പത്തനാപുരം യൂണിയന് പ്രസിഡന്റ് ആദംകോട് കെ. ഷാജി, സെക്രട്ടറി ബി. ബിജു, യൂത്ത് മൂവ്മെന്റ് സംസ്ഥാന വൈസ് പ്രസിഡന്റ് രഞ്ജിത് രവീന്ദ്രന്, പ്രതാപന്, യൂണിയന് യൂത്ത് മൂവ്മെന്റ് പ്രസിഡന്റ് റിജു വി. ആമ്ബാടി, സൈബര് സേന സംസ്ഥാന ജോ. കണ്വീനറും യൂത്ത് മൂവ്മെന്റ് യൂണിയന് സെക്രട്ടറിയുമായ ബിനു സുരേന്ദ്രന്, വിവിധ പോഷക സംഘടനാ ഭാരവാഹികള് എന്നിവരും തുഷാറിനൊപ്പം എത്തിയിരുന്നു.